type: contracts

jurisdiction: EU

text:
 22.12.2005
 FI
 Euroopan unionin virallinen lehti
 L 339/32
 ETA:n SEKAKOMITEAN PÄÄTÖS
 N:o 123/2005,
 tehty 30 päivänä syyskuuta 2005,
 ETA-sopimuksen liitteen XV (Valtion tuki) ja pöytäkirjan 26 (EFTAn valvontaviranomaisen toimivallasta ja tehtävistä valtion tukea koskevissa asioissa) muuttamisesta
 ETA:n SEKAKOMITEA, joka
 ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
 sekä katsoo seuraavaa:
 (1)
 Sopimuksen liite XV muutettiin 24 päivänä syyskuuta 2004 tehdyllä ETA:n sekakomitean päätöksellä N:o 131/2004 (1).
 (2)
 Sopimuksen pöytäkirja 26 muutettiin Luxemburgissa 14 päivänä lokakuuta 2003 allekirjoitetulla sopimuksella Tšekin tasavallan, Viron tasavallan, Kyproksen tasavallan, Unkarin tasavallan, Latvian tasavallan, Liettuan tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen (2).
 (3)
 Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 täytäntöönpanosta 21 päivänä huhtikuuta 2004 annettu komission asetus (EY) N:o 794/2004 (3), sellaisena kuin se on oikaistuna EUVL:ssä L 25, 28.1.2005, s. 74, ja EUVL:ssä L 131, 25.5.2005, s. 45, olisi otettava osaksi sopimusta.
 (4)
 Asetuksen (EY) N:o 794/2004 ottaminen osaksi sopimusta tekee turhiksi joitain sopimukseen liitteeseen XV sisältyviä kohtia, ja sen vuoksi ne olisi poistettava sopimuksesta,
 ON PÄÄTTÄNYT SEURAAVAA:
 1 artikla
 Muutetaan sopimuksen liite XV tämän päätöksen liitteen I mukaisesti.
 2 artikla
 Muutetaan sopimuksen pöytäkirja 26 tämän päätöksen liitteen II mukaisesti.
 3 artikla
 Asetuksen (EY) N:o 794/2004, sellaisena kuin se on oikaistuna EUVL:ssä L 25, 28.1.2005, s. 74, ja EUVL:ssä L 131, 25.5.2005, s. 45, islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
 4 artikla
 Tämä päätös tulee voimaan 1 päivänä lokakuuta 2005, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle. (4)
 5 artikla
 Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
 Tehty Brysselissä 30 päivänä syyskuuta 2005.
 ETA:n sekakomitean puolesta
 Puheenjohtaja
 HSH Prinz Nikolaus von LIECHTENSTEIN
 (1) EUVL L 64, 10.3.2005, s. 67.
 (2) EUVL L 130, 29.4.2004, s. 3.
 (3) EUVL L 140, 30.4.2004, s. 1.
 (4) Valtiosäännön asettamista vaatimuksista ei ole ilmoitettu.
 LIITE I
 Muutetaan sopimuksen liite XV seuraavasti:
 Poistetaan seuraavien kohtien teksti: 2 kohta (C/252/80/s. 2: ETY:n perustamissopimuksen 93 artiklan 3 kohdassa tarkoitettu ilmoitus komissiolle valtion tuesta), 3 kohta (Komission kirje jäsenvaltioille SG(81) 12740, 2 päivänä lokakuuta 1981), 4 kohta (Komission kirje jäsenvaltioille SG(89) D/5521, 27 päivänä huhtikuuta 1989), 5 kohta (Komission kirje jäsenvaltioille SG(87) D/5540, 30 päivänä huhtikuuta 1989), 6 kohta (Komission kirje jäsenvaltioille SG(90) D/28091, 11 päivänä lokakuuta 1990), 7 kohta (Komission kirje jäsenvaltioille SG(91) D/4577, 4 päivänä maaliskuuta 1991), 8 kohta (C/40/90/s. 2: Ilmoitus merkitykseltään vähäisestä tukiohjelmasta), 10 kohta (C/318/83/s. 3: Komission tiedonanto laittomasti myönnetystä tuesta), 34 kohta (C/3/85/s. 2: Komission tiedonanto eri tarkoituksiin myönnettävän tuen kasautumisesta).
 LIITE II
 Muutetaan sopimuksen pöytäkirja 26 seuraavasti:
 1)
 Korvataan 2 artiklassa ilmaisu ”seuraavassa säädöksessä” ilmaisulla ”seuraavissa säädöksissä”.
 2)
 Neuvoston asetus (EY) N:o 659/1999 merkitään 1 kohdaksi.
 3)
 Lisätään 1 kohdan (neuvoston asetus (EY) N:o 659/1999) jälkeen kohta seuraavasti:
 ”2.
 32004 R 0794: Komission asetus (EY) N:o 794/2004, annettu 21 päivänä huhtikuuta 2004, Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 täytäntöönpanosta (EUVL L 140, 30.4.2004, s. 1), sellaisena kuin se on oikaistuna EUVL:ssä L 25, 28.1.2005, s. 74, ja EUVL:ssä L 131, 25.5.2005, s. 45.”